Úradný vestník L 203 , 13/08/1993 S. 0024 - 0026

Fínske špeciálne vydanie: Kapitola 13 Zväzok 24 S. 0155

Švédske špeciálne vydanie: Kapitola 13 Zväzok 24 S. 0155



Šestnásta Smernica Komisie 93/47/EHS z 22. júna 1993, ktorá prispôsobuje technickému pokroku prílohy II, III, V, VI a VII smernice Rady 76/768/EHS o aproximácii právnych predpisov členských štátov vzťahujúcich sa na kozmetické výrobky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov vzťahujúcich sa na kozmetické výrobky [1], naposledy zmenenú a doplnenú smernicou 92/86/EHS [2], a najmä na jej článok 8 odsek 2, keďže na základe dostupných informácií môže byť na jednej strane ultrafialový filter povolený a na druhej strane určité dočasne povolené látky, konzervačné látky a ultrafialové filtre musia byť definitívne zakázané alebo povolené na stanovenú dobu; keďže s cieľom ochrany zdravia ľudí je potrebné zakázať používanie 4-amino-2-nitrofenolu; keďže, na základe posledných vedeckých a technických výskumov, použitie peroxidu stroncnatého a fenolftaleínu je dovolené, ak sú splnené určité obmedzenia a potrebné zdravotné upozornenia sú uvedené na obale; keďže na základe posledných vedeckých a technických výskumov môžu byť kyselina 3-imidazol-4-ylakrylová a jej etylester použité ako ultrafialové filtre v kozmetických výrobkoch do 30. júla 1994, ak sú splnené určité obmedzenia a podmienky; keďže opatrenia stanovené v tejto smernici sú v súlade so stanoviskom Výboru pre prispôsobenie sa technickému pokroku smerníc týkajúcich sa odstránenia technických prekážok v obchode v oblasti kozmetických výrobkov k technickému pokroku, PRIJALA TÚTO SMERNICU: Článok 1 Smernica 76/768/EHS sa týmto mení a dopĺňa takto: 1. v prílohe II je pridané toto číslo: "412. 4-amino-2-nitrofenol"; 2. v prílohe III, časť 1: a) k referenčným číslam 8, 9 a 10 v odseku b) stĺpca f) je potrebné doplniť vetu: "Nosiť vhodné rukavice"; b) k referenčnému číslu 12 v stĺpci f) je potrebné doplniť vetu: "a) Nosiť vhodné rukavice"; 3. v prílohe III, časť 2, boli doplnené tieto referenčné čísla: "a | b | c | d | e | f | g | 1 | Peroxid stroncnatý | Zmývateľný prípravok na vlasy, na profesionálne použitie | 4,5 % vyjadrené ako stroncium vo forme prípravku, v ktorej sa používa | Všetky výrobky musia spĺňať požiadavky stanovené pre peroxid vodíka | Iba pre profesionálne použitieVyhýbajte sa kontaktu s očamiOkamžite vypláchnuť oči v prípade ich styku s výrobkom | 30.6.1994" | "a | b | c | d | e | f | g | 3 | Fenolftaleín * [3,3-bis(4-hydroxyfenyl)ftalid] | Zubná pasta | 0,04 % | | | 30.6.1994" | 4. v prílohe V referenčné číslo 5 za slovami "Príloha III (časť 1)" sú pridané tieto slová: "peroxid stroncnatý za podmienok stanovených v prílohe III, časť 2, referenčné číslo 1,…"; 5. v prílohe VI, časť 2, je v referenčných číslach 2, 15, 16, 21, 26, 27, 28, 29, 30 dátum "30. jún 1993" nahradený dátum "30. júnom 1994"; 6. v prílohe VII, časť 1: a) je pridané toto referenčné číslo: "a | b | c | d | e | 8 | 1-(4-terc-butylfenyl)-3-(4-metoxyfenyl)propán-1,3-dión | 5 %" | | | b) referenčné číslo je zrušené; 7. v prílohe VII, časť 2: a) je pridané toto číslo: "a | b | c | d | e | f | 33 | Kyselina 3-imidazol-4-ylakrylová a jej etylester | 2 % (vyjadrené ako kyselina) | | | 30.6.1994" | b) referenčné číslo 31 je zrušené; c) v referenčných číslach 2, 5, 6, 12, 13, 17, 24, 25, 26, 28, 29, 32 je dátum "30. jún 1993" nahradený dátumom "30. jún 1994". Článok 2 1. Bez ohľadu na dátumy spomínané v článku 1, členské štáty vykonajú všetky nevyhnutné opatrenia týkajúce sa látok uvedených v článku 1, aby s účinnosťou od 1. júla 1994 žiadni výrobcovia a dovozcovia usadení v spoločenstve, neumiestňovali na trh výrobky, ktoré nie sú v súlade s požiadavkami tejto smernice. 2. Členské štáty prijmú nevyhnutné opatrenia, aby výrobky uvedené v odseku 1, obsahujúce látky uvedené v článku 1, sa po 30. júni 1995 nepredávali alebo iným spôsobom dodávali konečnému spotrebiteľovi, ak nie sú v súlade s požiadavkami tejto smernice. Článok 3 1. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. júna 1994. Bezodkladne o tom informujú Komisiu. 2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 3. Členské štáty oznámia Komisii znenie ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 4 Táto smernica je adresovaná členským štátom. V Bruseli 22. júna 1993 Za Komisiu Christiane Scrivener člen Komisie [1] Ú. v. ES L 262, 27.9.1976, s. 169. [2] Ú. v. ES L 325, 11.11.1992, s. 18. --------------------------------------------------